60 vjet pas Hiroshimës
Pas 6 dekadash, Japonia është bërë një vend që përdor energjinë bërthamore dhe tabutë lidhur me armët e mundshme bërthamore, po zbehen
Çdo vit më 6 gusht, në Parkun e Paqes në Hiroshimë fiks në orën 8:15 të mëngjesit, fillon një lutje në heshtje e shoqëruar pastaj nga rënia e këmbanës, e cila shënon momentin e saktë kur arma atomike u hodh me avion mbi këtë qytet industrial të Japonisë. Në Hiroshimë dhe Nagasaki, më shumë se 100 mijë civilë u vranë menjëherë nga bombat atomike. Qindra mijra u prekën nga rrezatimi radioaktiv – shumë prej tyre vdiqën gjatë javëve, muajve dhe viteve që pasuan. Hiroshima dhe Nagasaki vazhdojnë të jenë dëshmi të tmerreve të luftës bërthamore dhe e bënë Japoninë e shkatërruar të shndërrohet në Zvicrën e Azisë – një vend pacifist dhe me qendrime të forta anti-bërthamore. Që nga viti 1956, politika kombëtare e Japonisë ka qenë që vendi të mos zotërojë ose të prodhojë armë bërthamore. Në atë kohë, megjithatë, Japonia ishte nën ombrellën amerikane të mbrojtjes bërthamore si aleate e re e Uashingtonit. Më pas Japonia u kthye në një fuqi që përdorte energjinë bërthamore, duke ndërtuar dhjetra uzina që prodhonin energji elektrike për këtë vend me burime të pakta natyrore. Nga fundi i viteve 70, Japonia filloi të analizonte në fshehtësi mundësinë që të zotëronte armët e saj bërthamore. Studiuesi James Przystup në Universitetin Kombëtar të Mbrojtjes këtu në Shtetet e Bashkuara, shpjegon: Por kohët e fundit, kjo mënyrë të menduari po ndryshon. Politikanët e Tokios janë të shqetësuar rreth kërcënimeve të reja të mundëshme nga raketat balistike dhe armët bërthamore të Koresë së Veriut si dhe nga fuqia në rritje e Kinës. Prandaj tani, idea e krijimit të një mbrojtjeje bërthamore, e cila ishte tabu para disa dekadash, po debatohet në qarqet kryesore politike, akademike dhe të medias. Kazuhiro Haraguchi është deputet i Partisë Demokratike të opozitës. Për shumë analistë të Azisë, si Balbina Hwang në Fondacionin konservator Heritage në Washington, çështja koreanoveriore do të jetë ndoshta katalizatori për një garë të mundëshme armatimi bërthamor në Azi. Por disa analistë mendojnë se që Japonia të fillonte të kërkojë armë bërthamore, do të duhej më shumë se një provë bërthamore e Koresë së Veriut. Ja ç’thotë Weston Konishi i grupit të studimeve politike Mansfield Foundation, në Washington. Analistët mendojnë se kjo nuk do të ndodhë së shpejti, në kushtet kur aleanca midis Tokios dhe Uashingtonit është më e fortë se kurrë.